**Ministru kabineta rīkojuma projekta**

**„Par integrētu teritoriālo investīciju projektu iesniegumu atlases nodrošināšanas deleģēšanu republikas pilsētu pašvaldībām” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Eiropas Parlamenta un Padomes 2013.gada 17.decembra regulas (ES) Nr.[1301/2013](http://eur-lex.europa.eu/eli/reg/2013/1301?locale=LV) par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ regulu (EK) Nr.[1080/2006](http://eur-lex.europa.eu/eli/reg/2006/1080?locale=LV) 7.panta 4. un 5.punkts. Eiropas Parlamenta un Padomes 2013.gada 17.decembra regulas (ES) Nr.1303/2013 ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 123.panta (turpmāk – regula 1303/2013) 6.punkts. Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk – Vadības likums) 10.panta 17.punkts. Valsts pārvaldes iekārtas likuma 45.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Regulas Nr.1301/2013 7.panta 2.punkts paredz, ka pilsētu ilgtspējīgu attīstību nodrošina, izmantojot integrētās teritoriālās investīcijas (turpmāk – ITI). Atbilstoši tam Partnerības līgumā Eiropas Savienības investīciju fondu 2014.-2020.gada plānošanas periodam ir noteikts, kaintegrētajā pilsētvides attīstībā apvienotas investīcijas no dažādiem tematiskajiem mērķiem, prioritārajiem virzieniem, ieguldījumu prioritātēm un specifiskajiem atbalsta mērķiem, paredzot investīcijas deviņās nacionālas nozīmes pilsētās un funkcionālajās teritorijās integrētiem iekļaujošas un ilgtspējīgas izaugsmes risinājumiem atbilstoši stratēģijai uzņēmējdarbības vides attīstībai, pilsētvides uzlabošanai, nodarbinātības, energoefektivitātes pasākumu veicināšanai, sociālās infrastruktūras un vispārējās un profesionālās izglītības iestāžu mācību vides pilnveidošanai. Regulas Nr.1301/2013 7.panta 4. un 5.punkts nosaka, ka ITI īstenošanā vadošā iestāde attiecīgām pilsētu iestādēm (pašvaldībām vai citām reģionālām iestādēm) kā starpniekinstitūcijām deleģē uzdevumus, kas saistītas vismaz ar projektu iesniegumu atlasi, un šo vienošanos oficiāli noformē rakstiskā veidā. Ņemot vērā minēto, Vadības likuma 10.panta otrās daļas 17.punktā paredzēts, ka vadošā iestāde slēdz deleģēšanas līgumu ar republikas pilsētu pašvaldībām par ITI īstenošanu, nosakot minētajām pašvaldībām deleģēto uzdevumu apjomu. Valsts pārvaldes iekārtas likuma (turpmāk – VPIL) 45.panta pirmā daļa nosaka, ka par tiešās pārvaldes iestādes kompetencē esošu pārvaldes uzdevumu deleģēšanu uz laiku līdz trim gadiem lemj Ministru kabineta loceklis, kura padotībā atrodas iestāde, kas slēdz līgumu. Par deleģēšanu uz ilgāku laiku lemj Ministru kabinets.Republikas pilsētu pašvaldībām paredzēts deleģēt projektu iesniegumu atlasi atbilstoši Partnerības līgumam un darbības programmā “Izaugsme un nodarbinātība” noteiktajam. Minētajā līgumā tiks noteikts, ka pašvaldība nodrošina projektu iesniegumu atlasi saskaņā ar Eiropas Savienības struktūrfondu un Kohēzijas fonda ieviešanu regulējošo normatīvo aktu prasībām, ievērojot Ministru kabineta noteiktajā kārtībā paredzēto attiecīgā specifiskā atbalsta mērķa vai tā pasākuma finansējuma un sasniedzamo rādītāju sadalījumu starp nacionālas nozīmes attīstības centriem, kopumā nodrošinot nacionālas nozīmes attīstības centriem noteikto kopējo specifisko atbalstu mērķu rezultātu sasniegšanu. Deleģēto valsts pārvaldes uzdevumu izpilde tiek finansēta normatīvajos aktos par darbības programmas "Izaugsme un nodarbinātība" 2.10.prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11.prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12.prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases pirmo kārtu noteiktajā apjomā un kārtībā. Tāpat līgumā paredzēts, ka pašvaldībai ir pienākums ievērot atbildīgās iestādes un vadošās iestādes izstrādātās vadlīnijas, metodiskos un skaidrojošos materiālus attiecībā uz projektu iesniegumu vērtēšanas jomu.Tā kā pašvaldībām ITI projektu iesniegumu atlase būs jānodrošina visa Eiropas Savienības struktūrfondu un Kohēzijas fonda 2014.-2020.gada plānošanas perioda laikā, tad deleģēšanas līgumu paredzēts noslēgt līdz 2014.-2020.gada plānošanas perioda pilnīgam slēgumam.  |
| 3. | Projekta izstrādē iesaistītās institūcijas |  Finanšu ministrija, Vides aizsardzības un reģionālās attīstības ministrija, Izglītības un zinātnes ministrija, Labklājības ministrija, Tieslietu ministrija, Latvijas Lielo pilsētu asociācija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Republikas pilsētas Pašvaldības, veicot valsts pārvaldes deleģēto uzdevumu izpildi. Finansējuma saņēmēji, kuriem paredzēts atbalsts ITI specifiskā atbalsta mērķa ietvaros, proti, pašvaldības, pašvaldību iestādes, pašvaldību kapitālsabiedrības.  |
| 2. | Tiesiskā regulējuma ietekme uz tautsaimniecību un administratīvo slogu |  Tiesiskais regulējums pozitīvi ietekmēs pilsētu ilgtspējīgu attīstību ar tādu stratēģiju palīdzību, kurās ir iekļautas integrētas darbības pilsētu ekonomisko, vides, klimata, demogrāfisko un sociālo problēmu risināšanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

Anotācijas III, IV un V sadaļa – projekts šo jomu neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Ņemot vērā, ka MK rīkojuma projekts skar vadošo iestādi (Finanšu ministrija), atbildīgās iestādes (Vides aizsardzības un reģionālās attīstības ministrija, Labklājības ministrija, Izglītības un zinātnes ministrija), Tieslietu ministriju, sadarbības iestādi (Centrālā finanšu un līgumu aģentūra) un pašvaldības, līdz ar to plānots MK rīkojuma projektu nosūtīt saskaņošanai ar minētajām institūcijām.  |
| 2. | Sabiedrības līdzdalība projekta izstrādē |  Par deleģēšanas līguma projektu komentārus sniegusi Vides aizsardzības un reģionālās attīstības ministrija, Labklājības ministrija, Izglītības un zinātnes ministrija, Tieslietu ministrija un Latvijas Lielo pilsētu asociācija. |
| 3. | Sabiedrības līdzdalības rezultāti |  Ņemot vērā iesūtītos komentārus un viedokļus, deleģēšanas līguma projekts saskaņots. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošina Finanšu ministrija.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekta izpilde ietekmē pašvaldību izpildāmos uzdevumus, jo ar Ministru kabineta rīkojuma pieņemšanu un deleģēšanas līguma noslēgšanas brīdi tām būs jāpilda valsts pārvaldes deleģētais uzdevums. Tāpat projekta izpilde ietekmē arī Finanšu ministrijas funkcijas un uzdevumus, jo Finanšu ministrijai būs jāveic uzraudzība par pašvaldības darbību valsts pārvaldes deleģētā uzdevuma izpildē.  Pašvaldības funkciju izpilde tiks finansēta Ministru kabineta noteikumu par Darbības programmas "Izaugsme un nodarbinātība" 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases pirmās kārtas noteikumi” 1.pielikuma noteiktajā apjomā un kārtībā (projekts šobrīd ir saskaņošanas procesā, starpinstitūciju sanāksme notika 2015.gada 5.maijā, projektu plānots iesniegt MK līdz 2015.gada 1.augustam). Projekta izpildei nepieciešamie Finanšu ministrijas cilvēkresursi netiks palielināti.  Saistībā ar projekta izpildi nav nepieciešama jaunu institūciju veidošana vai esošo institūciju reorganizēšana vai likvidācija. |
| 3. | Cita informācija | Nav. |

Finanšu ministrs J.Reirs

24.08.2015 8:31

K.Vamža

1042

Finanšu ministrijas

Eiropas Savienības fondu

vadības un kontroles departamenta

Eiropas Savienības fondu tiesiskā nodrošinājuma

nodaļas juriskonsults

tālr.:67095936

e-pasts: Krists.Vamza@fm.gov.lv